TAREKHE YA WANAVYUONI WA ZANZIBAR 


SAYYID ABDULOADIR BIN 
ABDULRAHMAN AL-JUNEYD 


(1345 -- 1427 ΑΗ / 1926 -- 2006 AD) 


SAYYID ABDULOADIR ΒΙΝ ABDULRAHMAN AL-JUNEYD 
Jina lake 


Sayyid Abdulqadir bin Abdulrahman bin Omar bin 
Abdulrahman Al-Juneyd. Kabila la Al-Juneyd ni tawi la Baharun 
litokanalo na kabila la Jamali Leyl. Inarejea nasabu yake kwa 
Faqihul Muqaddam na kutoka hapo mpaka kwa Mtume rehema 
na amani ziwe juu yake. 


Wazee wake 


Sayyid Abdulqadir Al-Juneyd ametokana na wazee wanavyuoni 
na wachaMungu, baba yake, babu yake na baadhi ya mababu 
zake walikuwa wanavyuoni wakubwa katika zama zao. 


Kuzaliwa na kulelewa kwake 


Amezaliwa tarehe 7 Jumada Thania mwaka 1345 AH sawa na 
tarehe 12 Desemba 1926 AD katika mji wa Tareem moja ya miji 
mashuhuri kwa elimu huko Hadhramout. 


Alipozaliwa alilelewa na Ami yake Sayyid Ahmad bin Omar 
AlJuneyd kwa sababu baba yake alisafiri kabla hajazaliwa kuelekea 
Singapore. 


Aliporudi baba yake Tareem mwaka 1350 AH, akamuingiza 
katika chuo cha Baagharib kisha akapelekwa skuli ya Alkaaf, na 
baadae akamuingiza chuo cha Ustadh Tawfiiq bin Faraj Amaan na 
hapo alikhitimu Quran na kujuwa kuandika na kusoma. Ilipofika 
mwaka 1354 AH baba yake alisafiri tena kurudi Singapore. 


Kusoma kwake 


Baada ya kutimia miaka kumi na kukhitimu Ouran akaingizwa 
Madrasa ya Al-Juneyd iliyofunguliwa mwaka 1355 AH akaendelea 
kusoma hapo hadi ilipofungwa mwaka 1364 AH baada ya kufariki 
mwalimu wao pekee mwanachuoni Zainul Abidin Ahmad 
AlJuneyd. 


Alisoma hapo fani zote za msingi na ndipo alipopatia elimu 
yake ya awali na kusoma fani nyingi zikiwemo: Tawheed, Hadithi, 
Fighi, Nahwu, Balagha, Sira, Tarekhe, Tajweed, Hesabu, na Kanuni 
za uandishi. Alisoma Fani hizo vitabu tofauti vidogo na vikubwa. 


Baada ya kufungwa Madrasa hiyo alijiunga na Ribat ya Tareem 
mnamo mwaka 1358 AH. Ribat ya Tareem ni chuo maarufu tokea 
kuanzishwa kwake hadi leo hii. Ribat kwa wakati huo ilikuwa 
inaongozwa na Alhabib Allaamah Abdallah bin Omar Asshhatiry 
na aliongoza kwa miaka khamsini takriban ambapo wamesoma 
watu wengi sana kutoka kila pembe ya dunia na wametoka hapo 
wanavyuoni wakubwa wa kutegemewa katika maeneo yao ambao 
wanakadiriwa zaidi ya elfu kumi. 


Alipokuwepo hapo Ribat alizidisha elimu yake na ndipo 
akachukuwa elimu yake kwa Mabwana wakubwa wa Tareem na 
baadae akasoma kwa kila mwanachuoni aliyeweza kuonana nae 
aliyekuwepo katika miji ya Hadhramout kwa ujumla ambapo kwa 
wakati huo Hadhramout ilisheheni wanavyuoni katika kila pembe 
na khasa Tareem. 


Kazi alizofanya Hadhramout 


Sayyid Abdulqadir Al-Juneyd alijiunga na kusomesha skuli ya 
Alkaaf ya Tareem mnamo mwaka 1369 AH. Na ilipofika mwaka 
1371 AH alichaguliwa kuwa msaidizi wa Kadhi wa Tareem. 


Huku akiendelea na kazi ya Ukadhi alikuwa pia akisomesha 
Ribat Tareem kuendeleza elimu aliyonayo kama ada za 
wanavyuoni ilivyokuwa. 


Kuhamia Uganda na aliyoyafanya 


Yalikuja maombi kutoka kwa watu wa Uganda kupitia kwa 
wanafunzi wa Kiganda waliokuwa wakisoma Ribat kumuomba 
mwalimu mahiri akawasomeshe mambo ya dini huko Uganda, 
ndipo Sayyid Abdulgadir ikamuangukia yeye fursa hiyo na bila ya 
kusita alifunga safari hadi nchi ya Uganda. 


Ilipofika tarehe 10 Safar 1379 AH alianza safari ya kuelekea 
kiitwacho Kabeji sehemu aliyoanza kusomesha Madrasa na 
akapangizia mihtasari imara pamoja na kuweka madarsa 
mbalimbali katika nyakati za ziada kwa ajili ya vijana jambo 
ambalo liliwapendezesha sana watu wa Uganda, hapo 
wakafaidika vijana wengi sana kutokana na elimu yake. 


Aliendelea na juhudi hizo za kusomesha kwa miaka miwili 
lakini hali ya hewa ya Uganda ilimsumbuwa sana hadi kushauriwa 
na madaktari kuhama kuepuka kudhurika afya yake na ndipo 
akahama kwa lengo la kurudi Hadhramout kupitia Tanzania 

alipokuwa akiishi ndugu yake Sayyid Saleh bin Abdulgadir 
AlJuneyd. 


Kuhamia Dar es Salaam na kazi alizozifanya 


Sayyid Abdulgadir Al-Juneyd alifika Tanganyika mnamo 
mwisho wa Dhul Hijja mwaka 1380 AH na kutokana na hali yake 
kuwa sio nzuri alishauriwa na ndugu yake aanze matibabu hapo 
Dar es Salaam hadi hali yake iwe nzuri ndio asafiri. Akatibiwa kwa 
miezi inayofika mitatu mpaka hali yake ilipotengamaa. 


Wakati anajiandaa na safari kuelekea Hadhramout alijiwa na 
ushauri kutoka kwa Sayyid Alwy bin Abdurahman Saggaf bin 
Sheikh AbuBakar bin Salim ya kuwa afunguwe Madrasa hapo Dar 
es salaam ya kuwafunza watoto lugha ya Kiarabu wakati huo 
haikuwepo Madrasa nzuri kusomesha hayo. 


Wakati akiwa akisubiria safari yake ikasadifu kupatikana Uhuru 
wa Tanganyika terehe 9/12/1961 na Imamu wa Msikiti wa Ijumaa 
(Kitumbini) alisafiri na hakurudi tena, ndipo viongozi wa Msikiti 
huo wakamuomba ashike nafasi hiyo ya Uimamu na sherehe za 
Uhuru zilikuwa zimepangwa kufanyika Msikitini hapo. 


wa Msikiti wa Ijumaa, na ilipofika mwanzo wa mwaka 1962AD 
sawa na Rajab 1381 ΑΗ alifunguwa Madrasa aliyoiita "Madrasatul 
Juneyd Islamiya". Hapo akasomesha lugha ya Kiarabu, Agida, 
Fighi, Sira na masomo mengi ya Kiislamu. 


Baada ya hapo akaweka darasa za vijana na watu wazima hapo 
msikitini kila siku baina ya Magharibi na Isha na nyengine 

akisomesha kwake katika nyakati za Alfajiri na nyakati 
nyenginezo. 


Vijana wengi walinufaika na elimu yake, watoto nao 
waliosoma Madrasa walipata msingi mzuri sana wa Lugha ya 
Kiarabu na masomo ya dini. 


Alichaguliwa kuwa Kadhi muozeshaji aliye rasmi; na akawa 
mtarjama rasmi wa Lugha ya Kiarabu kwa baadhi ya nyaraka 
zinazotumika nje ya Tanzania. 


Mashekhe zake 


Sayyid Abdulqadir Al-Juneyd alibahatika kusoma kwa 
Mashekhe wingi sana, kila mwanachuoni aliyemdiriki basi 
hakuwacha kusoma kwake kuanzia Hadhramout, Uganda, 
Zanzibar, Lamu, Makka, Madina, Misri na kwengineko. Ametunga 
kitabu kikubwa kuwaelezea baadhi ya Mashekhe zake na 
alichokisoma kwao, kitabu ambacho kimeziba pengo katika 
kuwajuwa wanavyuoni wa Karne ya 12 Hijria, amewataja humo 
wapatao Mashekhe 109 aliosoma kwao aina tofauti ya vitabu na 
kupewa ljaza mbalimbali. 


Miongoni mwa Mashekhe zake wakubwa wa Hadhramout: 


1. Habib Abdulbari bin Sheikh Aidarus Al-Aidarus. 

2. Habib Abdalla bin Omar Shaatiry (Mudir wa Ribat Tareem). 
3. Habib Alwy bin Abdalla Bin Shihaab. 

4. Habib Salim bin Hafiidh Ibn Sheikh AbuBakar bin Salim. 

5. Habib Muhammad bin Salim bin Hafiidh. 

6. Sheikh Salim bin Said Bukayyir. 

7.Habib Omar bin Alwy Alkaaf. 

8. Sheikh Fadhil bin Muhammad Bafadhil. 

9. Habib Abdulqadir bin Ahmad Saggaf (Alihamia Jiddah) 
10. Habib Mustafa bin Ahmad Al-Mihdhar. 


Baadhi ya Mashekhe zake wa Hijaaz (Makka na Madina) 


1. Habib Alwy bin Abbas Al-Maliky. 

2. Habib Hasan bin Muhammad Fad-aq. 

3. Sheikh Hasan bin Muhammad Al-Mashhaat. 
4. Habib Muhammad bin Alwy Al-Maliky. 
5.Habib Muhammad bin Abubakar Al-Habashy. 


Baadhi ya Mashekhe zake wa Afrika Mashariki: 


1. Habib Omar bin Ahmad bin Sumeit. 

2. Habib Ahmad Mash-hur bin Taha Al-Haddad. 
3. Sayyid Ahmad bin Husein bin Sheikh Abubakar. 
4. Sayyid Hamid bin Mansab Al Sheikh. 

5. Sheikh Suleyman bin Muhammad Alawy. 

6. Sayyid Aidarous bin Saleh JamaliLeyl. 

7. Sheikh Hassan bin Ameir. 


Na wengi wengineo ambao amewataja katika kitabu 
alichokitunga "Al-Uqudul Jahizah" ametaja na khabari zao, pia 
amewataja humo wanavyuoni aliosoma nao pamoja, na wale 
aliokutana nao na kuweka usuhuba. 


Tarika yake na Madhehebu yake 


Sayyid Abdulgadir alikuwa na Agida ya Ahli Sunna Waljamaah, 
akifuata Madhhebu ya Kishaafii na Tariga yake ni ile ya babu zake 
Aal Baalawy. 


Wanafunzi wake 


Sayyid Abdulgadir Al-Juneyd alikuwa na wanafunzi wengi sana 
kutokana na tabia yake ya kusomesha kila anapokuwepo. Wapo 
wanafunzi aliowasomesha Hadhramout ambao ni wengi sana, 
wapo wa Uganda, wapo wa Tanzania na maeneo mengine. 


Alipokuwa Dar es Salaam alisomesha Madrasa yake ambapo 
alisomesha masomo yote ya msingi anayostahiki kijana wa 
Kiislamu kusomeshwa ili aijuwe dini yake. 


Ama msikitini na kwake aliweka darsa za watu wazima na 
aghlabu zilikuwa za kujisomea vitabu (Sardan) yaani mwanafunzi 
husoma kitabu na shekhe husikiliza na kutia sherehe anapotaka. 


Kwa mtindo huu palisomwa vitabu vingi sana katika darsa zake 
vikiwemo: Sahihil Bukhari, Sahih Muslim, Musnad ya Imam 
Ahmad, Al-Adabul Mufrad, Al-Muwattaa, Majmuu ya Imam 
Νανναννγ, Fat-hul Muiin, Al-Ignaa, Sherehe ya Yakut Nafiis, Fighul 
Manhajiy, Shifaa ya Kadhi lyaadh, Adhkar ya Imam Nawawy, 
Vitabu vya Imam Al-Haddad, Riyadhu Salihina, Matjaru Raabih na 
vitabu vya fani tofauti. 


Baadhi ya wanafunzi wake wa Tanzania 


1. Sayyid Dr Abdulqadir bin Sharif AbdulWahid Al-Sheikh. 

2. Dr Zamil bin Suleyman Alawy. 

3. Sayyid Ahmad Badawy Oullatein. 

4. Bwana Abdalla Mzee Mwita. 

5. Watoto wa Bwana Abdalla Sameja. 

6. Bwana Said Mbarak. 

7. Bwana Hamza Muhanna. 

8. Baadhi ya wanafunzi waliowapeleka Hadhramout. 

9. Baadhi ya viongozi na walimu wa Maahad Juneyd Islamiy. 


Kuiunganisha Afrika Mashariki na Hadhramout 


Afrika Mashariki na khassa Zanzibar ilikuwa na mafungamano 
mazuri sana na Hadhramout kwa miaka mingi iliyopita, 
mafungamano yalikuwa zaidi ya kielimu na kutembeleana. 


Habib Ahmad bin Sumeit alisomea elimu yake kubwa huko 
Hadhramout, nae akampeleka mwanawe Habib Omar Bin Sumeit 
tokea mdogo akiwa na miaka minane akasome kwa wanavyuoni 
wa Hadhramout, Sayyid Hamid Mansab alimpeleka mwanawe 
Sayyid Ahmad Hamid akasoma Ribat inafika miaka 10. Habib 
Ahmad bin Sumeit akamhimiza Sheikh Aballah Bakathir afanye 
ziara na akamtambulisha kwa Wanavyuoni wa huko wampokee 
vyema. 


Mafungamano hayo hayakuwa ya kushtukizia bali ni kutokana 
na elimu ya dini ya Afrika ya Mashariki kwa asilimia kubwa 
chimbuko lake lilitokea Hadhramout hivyo ilikuwa ni muendelezo 
wa kuikuza elimu ya Dini. 


Habib Omar bin Sumeit alikuwa akiwapeleka wanafunzi wa 
sehemu tofauti hata kutoka Uganda walikuwa wakija Zanzibar 
wakifikia Msikiti wa Ijumaa Malindi kisha huwasafirisha kuelekea 
Tareem. 


Ada hii nzuri aliiendeleza Sayyid Abdulqadir Al-Juneyd kwa 
kuwapeleka wale wanafunzi vijana mahiri wakazidishe elimu zao. 
Alimpeleka Sayyid Dr Abdulqadir Sharif AbdulWahid chuo cha 
Ribat akiwa kijana kabisa mnamo mwaka 1963 AD baada ya 
kusoma kwake Dar es salaam chungu ya vitabu na kumchunuku 
hata kumuweka niaba yake kuwa Imam wa Msikiti wa Ijumaa 
aliposafiri. 


Hali hiyo ilisita kwa miaka mingi kutokana na Hadhramout 
kutawaliwa na Wakoministi, hadi ilipofika miaka ya Tisiini na hali 
ya Yemen kuwa shwari ndipo akaendeleza kupeleka vijana 
Hadhramout kusoma Ribat, Jamiatul Ahqaaf na Darul Mustafa 
wakati huo Ahqaaf na Darul-Mustafa ndio kwanza vinafunguliwa. 


Ameendelea na hali hiyo kila mwaka kupeleka wanafunzi hadi 
Mola alipomkhitari na baada yake ada hiyo imeendelezwa na 
Maahad Juneyd Islamiy ya Zanzibar hadi kufikia sasa Maahad 
ambayo iliasisiwa mwaka 2006 AD baada ya kufariki Sayyid 
Abdulqadir na kupewa jina lake kwa lengo la kutabaruku nae 
pamoja na kudumisha athari zake. 


Vitabu alivyotunga 


Sayyid Abdulqadir Al-Juneyd alitunga vitabu vingi, alitunga 
vitabu vidogo vya Muhtasari kwa wanafunzi wa Madrasa yake, 

alitunga vitabu vikubwa vyenye mada tofauti na vyote kwa 
Kiarabu, miongoni mwa vitabu vyake: 


αἱ, ο BA NYONYO WA Wa aa YA Pa -1 
UA ο ο 
κο) μω E 
ο μου πο μμ 
ahali yata alaa τ! ϱ) ye Bla -5 
(Aa) pal Al WA WA yae å ἂν φωγ!» AaS -6 
Lail Gi abaa ὁ μία) ολ) -7 
να ἐμ S οἱ Ον asi λαο madi αλα! ο)! ὃς ὡς bii -8 
Masia 5 κ! οἱ i gan ilis ii gå kawai ο κ -9 
BA TA WAA APA KIBA aye ally SN a gieli -10 
„Agaa ohall -11 
(Hakijachapwa) »ė ὦ! 55-12 
Sifa zake 

Sayyid Abdulqadir Al-Juneyd alikuwa na tabia nyingi nzuri, 
alikuwa mpole, mwenye hikma, mvumilivu, mkali katika kuinusuru 
hakki (na hili linabainika katika baadhi ya vitabu vyake), mkarimu, 
akiwapenda wanafunzi wake, akidumu katika darasa zake, alikuwa 
na Tawaadhui, hapendi ajulikane (ana khumul) na kutokana na 
sifa hii ndio ikapelekea watu wingi hawakumfahamu wala kujuwa 
daraja yake ya elimu na huku wengine wakimuona kama Imamu 

wa msikiti tu na sifa nyenginezo nzuri alizokuwa nazo. 


Kufariki kwake 
Sayyid Abdulqadir Al-Juneyd alitamani sana mauti yamfike 
akiwa kwao Tareem, alijaribu kupanga mara kwa mara kurejea 


kwao lakini hakuwafikishwa na Mola wake. 
11 


Ilipofika mwaka 2006 AD alifariki hapo Dar es Salaam baada ya 
kuumwa kwa kipindi. Alifariki siku ya Jumamosi tarehe 14 Rabiul 
Aakhar 1427 AH sawa na tarehe 13/5/2006 AD, alisaliwa siku ya 
Jumapili katika msikiti wa Ijumaa wa Kitumbini na kuzikwa katika 
makaburi ya Kisutu mjini Dar es salaam. 

Kifo chake kilikuwa msiba mkubwa kwa Waislamu kwa 
kuondokewa na Mwanachuoni aliye MchaMungu. 


Familia yake 

Sayyid Abdulgadir Al-Juneyd aliwacha mtoto mkubwa wa 
kiume aliyepo Hadhramout Sayyid Saggaf pamoja na watoto wa 
kike, pia kwa upande wa Tanzania aliwacha watoto wanne, wawili 
wanaume Sayyid Alwy na Sayyid Ibrahim, na wawili wanawake, 
pia aliwacha na Kizuka mama yao watoto hao wa upande wa 
Tanzania. 

Kwa upande wa ndugu alimwacha ndugu mmoja khalisa 
Sayyid Saleh Al-Juneyd. 


Rejea 
1. Tarjama yake aliyoifanya mwenyewe. 
2. Kutoka kwa baadhi ya wanafunzi wake. 


Maahad Juneyd Islamiy 


Kitengo cha Bahthi na Utafiti 
+255 777 878 047 — Zanzibar 

